NaiveNeuron/SloPal huggingface dataset:
P. Paška, predseda NR SR: (2007-09-12):
(Hlasovanie.) 138 prítomných, 132 za, 3 sa zdržali, 3 nehlasovali. Konštatujem, že sme pridelili návrh zákona do výborov a určili lehoty na prerokovanie. Poprosím pána poslanca Jána Richtera, aby ako spravodajca uviedol hlasovanie o vládnom návrhu zákona o zvýšení výsluhových dôchodkov zo sociálneho zabezpečenia policajtov a vojakov v roku 2007 (tlač 383).
P. Paška, predseda NR SR: (2008-12-05):
(Hlasovanie.) 135 prítomných, 128 za, 1 proti, 6 sa zdržali. Návrh sme pridelili výborom a určili lehoty na prerokovanie. Pani poslankyňa Gabániová uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 139 o omamných látkach, je to tlač 840. (Hlasovanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a o doplnení zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 840.)
Krajkovič, Mikuláš, poslanec NR SR (2018-09-20):
Pán podpredseda, v rozprave k uvedenému návrhu zákona vystúpili šiesti poslanci... (Prerušenie vystúpenia predsedajúcim.)
Hrnčiar, Andrej, podpredseda NR SR (2018-09-20):
Nech sa páči, pán minister.
P. Paška, predseda NR SR: (2009-03-06):
(Prerušenie rokovania o 11.35 hodine.)
Šeliga, Juraj, podpredseda NR SR (2020-11-26):
Ďakujem, pán minister, prosím, zaujmite miesto pre navrhovateľov. Dávam teraz slovo spoločnému spravodajcovi z výboru pre financie a rozpočet pánovi poslancovi Lehotskému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Horváthová, Eva, poslankyňa NR SR (2014-03-28):
Ja by som sa ešte chcela raz vrátiť k tej zneužiteľnosti tohto spôsobu antikoncepcie, ktorú spomínal aj pán poslanec Hlina, aj teraz pán poslanec Kaník v svojom príhovore. Áno, iste, všetko sa dá zneužiť, aj táto forma antikoncepcie, avšak je dôležité pripomenúť, že uvádzame aj v tomto zákone, že sú potrebné pravidelné kontroly po zavedení vnútromaternicového telieska. A dokonca pri zavádzaní takéhoto telieska lege artis pacientka musí prísť do jedného mesiaca raz na kontrolu, potom eventuálne do troch mesiacov a všetky tieto stretnutia sú hradené poisťovňou a potom musí prísť každý rok na kontrolu ku svojmu gynekológovi. Čiže týmto by som zdôraznila možno ešte jeden aspekt, ktorý by sa dotýkal žien, ktoré by mali možnosť tejto antikoncepcie, a to síce pravidelné kontroly a zúčastňovania sa aj preventívnych prehliadok, keď majú túto antikoncepciu, čo v určitých komunitách býva dosť veľký problém. Čiže týmto by sa ušetrili určite prostriedky aj z hľadiska prevencie mnohých iných vážnejších ochorení, samozrejme, aj teda tej „neželateľnej“ plodnosti. Ja si myslím, že pán poslanec to myslel v tom zmysle, že neželateľnej u tých žien, ktoré možno nechcú mať už viacej detí, ale nemôžu si dovoliť akúkoľvek formu antikoncepcie, pretože nemajú na to peniaze, alebo nie sú schopné užívať, ja neviem, antikoncepčnú tabletku každý deň, v tomto zmysle to myslel. Samozrejme, že tá pôrodnosť je nízka a treba ju zvyšovať, ale tak, aby spoločnosť bola pripravená postarať sa o všetky tieto deti adekvátne, tak ako si to zaslúžia, aby nekončili v detských domovoch. Myslím si, že je nefér, keď žena má 10 detí a z toho 4 skončia aj proti jej vôli v detskom domove, pretože nemá prostriedky na to, ani spoločnosť nemá prostriedky na to, aby sme sa o tieto deti postarali, tak ako sa patrí, v rodine, čiže to dieťa by malo byť tam, kde patrí, a matka by mala byť schopná sa o ne postarať. Ďakujem.
M. Belásová, poslankyňa: (2010-02-11):
Z aplikácie zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov, ako aj vykonanými doterajšími novelami zákona sa v praktickej činnosti výkonu správy bytového fondu nedosiahli stanovené ciele a to zvýraznenie postavenia subjektov spoločenstiev vlastníkov bytov a ich výkonu správy. Pri aplikácii novely zákona s účinnosťou od 1. 7. 2007 dochádza v praktickej činnosti správcov k nejasnému výkladu, prípadne dvojakému výkladu právnych noriem obsiahnutých v novele. Je preto potrebné a nutné novelizovať tie ustanovenia, ktoré spôsobujú v realizačnej praxi správcov problémy. Okrem toho sa vyskytli aj ďalšie bariéry pre plynulý rozvoj a skvalitnenie procesov prevádzky a údržby bytového fondu, a to hlavne pri realizácii inštitútu záložného práva v prospech ostatných vlastníkov a aj voči chronickým neplatičom. Ďalej sa v tomto návrhu okrem iného zvýrazňuje aj úloha správcu. Riešia sa aj vzťahy medzi vlastníkmi bytov a nebytových priestorov a správcom, upravuje sa tu zakladanie spoločenstiev vlastníkov bytov. Na záver môjho odôvodnenia tejto novely zákona by som chcela poukázať na to, že tento materiál sme nepripravili, ako sa hovorí, od zeleného stola, ale pripravovali sme ho s odborníkmi zo Zväzu bytových družstiev Slovenska, konzultovali sme ho s viacerými spoločenstvami vlastníkov bytov, ako aj s troma správcami. Návrh novely vyrieši mnohé nahromadené problémy vlastníkov bytov a nebytových priestorov na území Slovenska. Ďakujem.
Šimečka, Michal, podpredseda NR SR (2023-12-19):
Ďakujem pekne. Pán poslanec Matovič s reakciou na faktické.
Uhrík, Milan, poslanec Európskeho parlamentu (2020-07-07):
Ďakujem pekne. Zareagujem na tú otázku, že ako sa teda zachovať, čo spraviť v situácii, kedy už Europarlament de facto schválil zadlženie Európskej únie. A môj názor je taký, že ak toto zadlženie Európskej únie schvália v júli pravdepodobne aj lídri členských štátov Európskej únie, ak Európska únia, Európska komisia si túto pôžičku zoberie a ak ju začnú čerpať okolité štáty, tak potom Slovensko by boli, boli by sme hlupáci, keby sme tie peniaze nezobrali, pretože by sme sa, pretože splácať ich budeme tak či tak. Splácať ich budeme tak či tak spoločne v rámci európskych peňazí, či už priamymi platbami do európskeho rozpočtu, alebo tými novými európskymi daňami. Čiže z tohto prípadu by bol naozaj komparatívne nezmysel, keby sa ukrátime o tú konkurenčnú výhodu. Môj názor je taký, že mali by sme ale, samozrejme, tieto peniaze, a v tom sa zhodujeme aj s mnohými kolegami, investovať do perspektívnych odvetví. To znamená do odvetví, ktoré jednak prinesú rentabilitu a udržateľnosť, ale najmä do odvetví, ktoré pomôžu Slovensku vybudovať svoju sebestačnosť, a nie ktoré prehĺbia ešte viac našu závislosť na zahraničí, na zahraničných teda financiách alebo projektoch, alebo firmách. A takisto som apeloval ale aj na poslancov a tým pádom aj na vládu, že v prípade, ak bude ale táto pomoc z Bruselu alebo tieto peniaze z Európskej únie, táto pôžička podmienená nejakými naozaj devastačnými a veľmi rizikovými malými písmenkami ako v úvodzovkách, to znamená nejakými podmienkami, tak aby mali odvahu povedať nie a radšej sa tých peňazí Slovensko vzdalo, ako by sme sa mali naozaj zapredať a potom o desať, dvadsať rokov stratiť našu suverenitu aj tie zvyšky našej samostatnosti. Čiže asi toľko môj názor. Ďakujem. (Potlesk.)
Glváč, Martin, podpredseda NR SR (2017-12-08):
Pekné ráno prajem. Pán poslanec Čaplovič, prajem pekný deň. Vážené pani poslankyne, páni poslanci, otváram ôsmy rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyne Antošová, Bašistová, Droba, Ďurovčík, Galis, Gröhling, Kotleba, Remišová, Vašečka. Pokračujeme v prerušenej rozprave o návrhu rozpočtu Sociálnej poisťovne na rok 2018 (tlač 728). Poprosím generálneho riaditeľa Sociálnej poisťovne Ľubomíra Vážneho, aby zaujal miesto pre navrhovateľa. Pán spravodajca je na svojom mieste. A ďalšou v poradí z písomne prihlásených rečníkov do rozpravy je pani poslankyňa Soňa Gaborčáková, odovzdávam slovo, nech sa páči. (Pokračovanie v rokovaní o návrhu rozpočtu Sociálnej poisťovne na rok 2018 a rozpočtový výhľad na roky 2019 a 2020 , tlač 728.)
Mičovský, Ján, poslanec NR SR (2015-06-18):
Ďakujem za slovo. Martin, ty si zvýraznil to, čo povedal pán poslanec Kolesík, že je to v zásade jedno, kde príde investícia. A ty si teda na to našiel celkom dobrý spôsob, že teda ten profit z tých prostriedkov by mal byť prerozdelený. Ja si na rozdiel od teba myslím, že to nie je celkom jedno a že možno keď nám pán poslanec Kolesík spomínal tie zložité obchodné rokovania, kde teda ide o rôzne finesy a nuansy pri hľadaní tej zhody, tak že možno by bolo dobré, keby práve pri tých zložitých obchodných rokovaniach sa ponúklo takýmto investorom zvýhodnené prostredie, keby svoju investíciu teda nezamerali, teraz sa tak často hovorí o Nitre, ku Nitre, ale niekde k Sobranciam, k Humennému alebo k Medzilaborciam. Takže by to možno bolo celkom správne. A zdôrazňujem, možno aj z toho pohľadu, že keď už sme hovorili o tom, že cieľom tohto návrhu zákona je využiť nevyužívané pozemky, a tých nevyužívaných, sme sa zhodli, až tak veľa nebude, tak že možno tá miera toho nevyužívania ich kvality by mohla byť vlastne predmetom toho rokovania, že ak budeme pri Nitre striktne trvať na tom, že to musia byť ľadom ležiace pozemky, nuž možno tam na tom ďalekom východe by to mohli byť pozemky, ktoré sú zle alebo slabo využívané. Možno tam by sa mali hľadať potom tie možnosti rokovania tak, aby sme predsa len investora presvedčili, že nie je jedno, kde svoju investíciu zameria, pretože tá nerovnováha je tu veľká a v prípade, že zase na západnom Slovensku pribudne veľká automobilka, tak tie váhy sa ešte viacej naklonia len v prospech západnej časti Slovenska. A to je nespravodlivé.
Mihál, Jozef, poslanec NR SR (2012-08-06):
Áno, pán predseda, ďakujem. Mám dva procedurálne návrhy. Prvý. Chcem zopakovať svoj návrh z 9.00 hodiny, keď tu bol nedostatočný počet poslancov. Čiže navrhujem, aby sme pozvali na dnešné rokovanie k vládnemu návrhu na skrátené legislatívne konanie pána predsedu vlády a pána ministra financií, pretože sú to zákony, ktoré sa týkajú v prvom rade, alebo ten návrh sa týka v prvom rade práve ich. A druhý návrh. Chcel by som, aby sme prijali uznesenie, podľa ktorého tu prítomný pán. (Prerušenie vystúpenia predsedajúcim.)
M. Číž, podpredseda NR SR: (2006-12-12):
A teraz dávam slovo spoločnej spravodajkyni výborov pani Lucii Žitňanskej.
Puci, Róbert, poslanec NR SR (2019-09-25):
Ďakujem pekne. Chcem len pripomenúť kolegom z výboru pre financie a rozpočet, že výbor zasadá dnes o 12.30 hod. v našej zasadacej miestnosti.
Bugár, Béla, podpredseda NR SR (2011-07-12):
Prezentujme sa a hlasujme o druhom návrhu pani poslankyne Kiššovej. (Hlasovanie.) Prítomných 143 poslancov, za 78, proti 64, 1 sa zdržal. Konštatujem, že druhý návrh pani poslankyne bol schválený. Nech sa páči.
Laššáková, Jana, podpredsedníčka NR SR (2012-07-02):
S reakciou na faktické poznámky, pán poslanec Mihál, nech sa páči.
Blanár, Juraj, podpredseda NR SR (2023-06-22):
No samozrejme.
Laššáková, Jana, podpredsedníčka NR SR (2013-04-30):
Pán poslanec Fecko, nech sa páči, pán predseda výboru.
Hladký, Pavol, poslanec NR SR (2011-05-17):
Ďakujem. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Laurenčík, Milan, podpredseda NR SR (2020-04-22):
Otváram rozpravu. Hlási sa niekto do rozpravy? Ak nie, končím možnosť.
Pellegrini, Peter, podpredseda NR SR (2020-09-22):
Ďakujem pekne, pán podpredseda. Na vaše vystúpenie tri faktické poznámky. Ako prvý, pán poslanec Blaha, nech sa páči.
L. Žitňanská, poslankyňa: (2007-12-05):
Tiež chcem povedať, že k samotnému návrhu novely zákona o azyle nemám žiadne, žiadne zásadné výhrady. Chcem sa vyjadriť k čl. III bodu 4 spoločnej správy, kde sa pripájam k tomu, aby tento bod bol vyňatý na osobitné hlasovanie, a chcem k tomu povedať dve poznámky veľmi krátko. Po prvé som presvedčená o tom, že nie je dobré, keď sa kódexy menia cez články dva, tri, štyri, niekedy je to nevyhnutné, v tomto prípade to nevyhnutné nie je. Preto podporujem aj pozmeňujúci návrh pána poslanca Lipšica, aby čl. IV ako taký, to znamená, novela Trestného poriadku bola vypustená z tohto návrhu zákona. Zároveň chcem povedať, že nie je dobré a pokiaľ to nie je nevyhnutné, tak by sa nemalo podporovať, aby nesúvisiace otázky boli riešené pozmeňujúcimi návrhmi v rámci druhého čítania. A po tretie k meritu veci, pokiaľ ide o návrh zúžiť osobnú pôsobnosť vojenských súdov. Myslím si, že pán poslanec Lipšic vysvetlil dôvod, prečo v minulom období bola zmena urobená, prečo do pôsobnosti vojenských súdov boli dané aj ostatné ozbrojené zbory. Ja som presvedčená, že ten argument, argument pretrhnutia miestnych väzieb pri rozhodovaní o trestnej činnosti príslušníkov ozbrojených zborov je namieste, a som presvedčená o tom, že toto riešenie je dobré. Chcem ale povedať zároveň, že debata o budúcnosti vojenských súdov je legitímna, ale nedomnievam sa, že takýmto spôsobom, návrhom v rámci druhého čítania, pretože ide o systémovú, organizačnú zmenu. Je to zásah do organizácie justície a domnievam sa, že takýto zásah do organizácie justície ako takej by mal prísť riadne ako návrh vlády prerokovaný v rámci pripomienkového konania a prerokovaný na vláde. Inými slovami, ak pán minister Harabin si myslí, že treba zrušiť vojenské súdy, treba, aby minister spravodlivosti takýto návrh dal do pripomienkového konania, aby sa k tomu každý mal možnosť vyjadriť, nech o tom rozhoduje vláda a potom následne v riadnom legislatívnom procese parlament. Svoj názor som povedala, ja si myslím, že to riešenie, ktoré je dnes, je dobré, ale opakujem, debata je legitímna, pokiaľ je legitímnym spôsobom nastolená. Ďakujem pekne.
Hrušovský, Pavol, podpredseda NR SR (2011-05-18):
Ďakujem pánovi ministrovi za uvedenie návrhu. A teraz poprosím pani poslankyňu Tkáčovú, aby z poverenia výboru pre životné prostredie Národnej rade predložila stanovisko výboru k prerokovávanému vládnemu návrhu zákona. Nech sa páči.
Jarjabek, Dušan, poslanec NR SR (2020-07-24):
Ďakujem za slovo, pán predsedajúci. Pán poslanec Grendel, ja vám to poviem trošku inak. Ja vám kašlem na tieto diplomovky a takéto veci, to vôbec nie je predsa dôležité v tejto chvíli a v takomto, o takomto probléme, keď sa bavíme. Vy ste v jednej televíznej relácii na TA3 dávno, dávno, dávno kedysi povedali jednu vetu: „Ten, kto kryje zlodejovi chrbát, sám je zlodej.“ Tak ja to trošku otočím a poviem to tak, aby ste tomu rozumeli, čo vám chcem povedať. Ten, kto kryje chrbát primitívovi, sám je primitív. A vy ako inteligentný človek určite viete, o čom hovorím. Ďakujem za pozornosť.
Hrnčiar, Andrej, podpredseda NR SR (2020-02-20):
Pani poslankyňa Červeňáková.
Laššáková, Jana, podpredsedníčka NR SR (2012-12-05):
Príjemné dobré ráno, vážené panie poslankyne, vážení pani poslanci. Otváram šiesty rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Blanár, Fedor, Choma, Podmanický a pani poslankyňa Vášáryová. V rokovaní pokračujeme návrhom súhrnnej výročnej správy Slovenskej republiky za rok 2011 . Návrh má tlač 283 a spoločná správa výborov má tlač 283a. Návrh uvedie podpredseda vlády a minister financií Peter Kažimír. Nech sa páči, pán podpredseda vlády, máte slovo.
Hrušovský, Pavol, podpredseda NR SR (2010-09-09):
Pán poslanec Petrák s faktickou poznámkou a pani poslankyňa Tomanová na vystúpenie pána poslanca Kaníka. Končím možnosť ďalším poslancom sa prihlásiť s faktickou poznámkou. Nech sa páči, pán poslanec Petrák.
Beblavý, Miroslav, poslanec NR SR (2017-12-08):
Ďakujem pekne obom kolegom za ich poznámky. Nebudem samozrejme opakovať, ale skôr mi dovoľte možno doplniť to, čo bolo povedané. Jednak malé nedorozumenie, pán kolega Tomáš. Ja som povedal o tom, že motiváciou tohto opatrenia je zamestnávateľa motivovať, aby znížili využívanie tej práce, lebo ekonomicky to tak aj vyplýva, aj sa to dá očakávať. A ja som povedal, že aj z môjho pohľadu je to okej. Netreba to prehnať. Teda viete, že ak to skončí tým, že zavrú prevádzky, tak to nebude asi to, čo chceme. Takže tam to treba citlivo kalibrovať. Ale v zásade to, že zamestnávatelia, ktorí nemusia mať napríklad nočnú alebo nepretržitú prevádzku, aby to zvážili, to je podľa môjho názoru okej. Ale to, čo je podstatnejšie, a to, čo by som predsa len chcel ešte povedať, je, že samozrejme nejaké dane a odvody treba platiť. Ale ekonómovia sa zhodnú, a v tomto prípade sú ekonómovia veľmi sociálni, že nemá veľmi význam ich sťahovať z ľudí s nízkymi príjmami, pretože im ich aj tak musíme potom vracať cez rôzne štátne programy a podpory, akurát sa po ceste toho veľa stratí. To znamená, že ľuďom s nízkym príjmom má význam dane a odvody skôr znižovať a dávať im aj špeciálne úľavy, než im, naopak, ich takto sťahovať. A naopak, to, čo idete robiť vy, to, čo ste urobili teraz aj zrušením tej odvodovej odpočítateľnej položky, čo spočítal kolega Mihál, je, že zo zvýšenia mzdových nákladov v najbližšom roku pre tých nízko platených, nie pre mňa, pre vás, pre tých nízko platených, dve tretiny si vezme ten Robert Fico. Viete, nie 10 %, nie 20 %, nie 30 %, ale dve tretiny si vezme Robert Fico, čo v prípade nízko platených ľudí ja naozaj považujem za určitý druh rozpočtového hyenizmu. To vám poviem otvorene. A pokiaľ ide o to, kam tie peniaze idú. No, poviem úprimne, že pri normálnej situácii by som aj s vami súhlasil, že áno, tie peniaze predsa nejdú predsedovi vlády, ony idú na potreby nás všetkých. Ale ako sledujem to hospodárenie a šafárenie v ostatných rokoch, tak musím povedať, že ja už neviem koľko z tých eur ide reálne na verejné služby a koľko skončí vo vreckách ľudí, v ktorých vreckách by skončiť nemali, a to, samozrejme, je jeden z hlavných problémov vašej vlády. Ďakujem.
P. Hrušovský, predseda NR SR: (2002-11-14):
S faktickými poznámkami pán podpredseda Bugár.
Ďurkovský, Andrej, poslanec NR SR (2011-11-30):
Ďakujem pekne. Vážený pán predseda, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 zákona o rokovacom poriadku prerokovať predložený vládny návrh zákona v druhom čítaní.
Grendel, Gábor, podpredseda NR SR (2021-05-05):
Ďakujem, pani poslankyňa. Prosím, zaujmite miesto pre navrhovateľov. Dávam teraz slovo spravodajkyni, ktorú určil navrhnutý gestorský výbor pre ľudské práva a národnostné menšiny, pani poslankyni Anne Remiášovej.
P. Hrušovský, predseda NR SR: (2003-03-06):
(Hlasovanie). Prítomných je 138 poslancov, za 59, proti 37, zdržalo sa 42. Návrh sme neschválili. Pán poslanec, všetky návrhy, ktoré odzneli v rozprave, návrhy uvedené v spoločnej správe sme odhlasovali. Prosím, máte ešte niečo k zákonu dodať?
V. Veteška, podpredseda NR SR: (2004-06-23):
návrh výročnej správy o činnosti Fondu národného majetku Slovenskej republiky za rok 2003 (tlač 693). Návrh ste dostali ako tlač č. 693 a spoločnú správu výborov ako tlač č. 693a. Pán prezident Prezídia Fondu národného majetku, prosím, aby ste predložili výročnú správu o činnosti a zároveň zaujmite miesto pre navrhovateľov po prednesení správy. J. Kojda, prezident Prezídia Fondu národného majetku SR: Ďakujem veľmi pekne. Vážený pán predsedajúci, vážená Národná rada Slovenskej republiky, Fond národného majetku predkladá na prerokovanie a na schválenie výročnú správu Fondu národného majetku, ktorá zachytáva všetky rozhodujúce činnosti, ktoré fond v priebehu roku 2003 uskutočnil. Materiál prehľadnou formou vypovedá, ako o zakladaní nových akciových spoločností, o prevode akcií či už na nových nadobúdateľov alebo na obce a mestá v rámci bezodplatných prevodov, taktiež o celkových príjmoch a výdavkoch Fondu národného majetku. Fond národného majetku v roku 2003 skončil, jeho hospodárenie skončilo prebytkom viac ako 3 miliardy korún, ktorý bol použitý v priebehu mesiacov január a február na úhradu štátneho dlhu. Materiál taktiež zachytáva súčasnú situáciu vo vymáhaní pohľadávok, kde evidujeme pohľadávky v hodnote viac ako 18 miliárd korún. Absolútna väčšina týchto pohľadávok je zaregistrovaná v rámci prebiehajúcich konkurzných konaní a fond je dnes účastný vo viac ako 300 konkurzných konaniach. Taktiež materiál pojednáva o kontrole a vybavovaní sťažností a o súdnych sporoch, v ktorých vystupujeme či už aktívne, alebo pasívne. Ich počet dosahuje takmer 300. Posledná kapitola tohto materiálu konkretizuje príjmy a výdavky Fondu národného majetku v priebehu roku 2003. Z tabuliek, ktoré materiál obsahuje, vyplýva, že rozhodujúca časť príjmov, ktoré fond zinkasoval v predchádzajúcom roku, bola použitá pre potreby ministerstva financií, predovšetkým na úhradu štátneho dlhu a na úhradu úverov, ktoré boli so štátnou zárukou, ktoré boli v roku 2003 splatné. Čo sa týka samotných nákladov na prevádzku Fondu národného majetku, tento materiál obsahuje len jedno súborné číslo, podrobný rozbor obsahuje materiál, ktorý bude predmetom rokovania, ktorý bude nasledovať po tomto bode. Ďakujem pekne za pozornosť.
Kollár, Boris, predseda NR SR (2022-11-09):
Ďakujem pánovi ministrovi. Dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Vojtechovi Tóthovi.
Ďuriš Nicholsonová, Lucia, podpredsedníčka NR SR (2016-10-26):
S reakciou na faktické poznámky pán poslanec Viskupič.
Grendel, Gábor, podpredseda NR SR (2023-02-07):
Pán poslanec Eduard Kočiš.
Kuffa, Filip, poslanec NR SR (2021-04-30):
Nie, nie, nie, nie, nie, vypadla mi myšlienka. 	(Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2014-10-30):
Pani poslankyňa Mezenská.
Karahuta, Jaroslav, poslanec NR SR (2023-05-05):
Ďakujem pekne za slovo. Asi spoločne obidvom. Som rád, že aj Maroš Viskupič, aj poslanec Susko vedia, že to existuje, nemajú s tým problém, že to robia. Akurát keď sme sa zhodli na tom, že namiesto tej možnosti dáme tam povinnosť, ale v jednotnej forme, aby to nebolo byrokraticky náročné, pretože pokiaľ každá, každý systém obchodný alebo produkčný si bude robiť svoju cenovú evidenciu, ako sám chce, tak ozaj potrebujeme stovky ľudí. Jednoduchý, úplne jednoduchý prehľad. Veď dnes, v dnešnej dobe počítačov urobiť nejaké predtlačené, nejaký materiál, kde naťukám údaje a tie pošlem elektronicky v nejakej chránenej podobe niekde, kde sa vyhodnocujú, to je presne ako doma. Doma nebudete kontrolovať nič, pokiaľ netušíte, že je problém. To je presne tu. My sa bavíme o krízových situáciách. A na druhej strane tá možnosť alebo povinnosť mať uložené dáta niekde, veď všetky dáta dnes sa ukladajú, je veľmi cenným zdrojom na to, aby štát mohol prijímať riešenia. Aby neprijímal, Maroš, aby neprijímal nezmyselné riešenia. Ide o to, aby neprijímal nezmyselné. Že dnes sa niekto ráno rozhodne, že ide regulovať, a nakoniec vo výsledku sa ukáže, že vlastne my nie sme v pozícii takej, že regulovať niečo musíme. Toto, o tú normálnosť tu ide. Aby sme mali, alebo normálni ľudia mali normálne rozhodovať, musia mať normálne dáta. Asi o to sa jedná. Ďakujem pekne.
Grendel, Gábor, podpredseda NR SR (2022-12-19):
Pán poslanec Kočiš.
Pellegrini, Peter, predseda NR SR (2023-12-22):
Prosím, prezentujme sa a hlasujme o návrhu uznesenia tak, ako je uvedený v tlači. (Hlasovanie.) Prítomných 104 poslancov, za 79, zdržalo sa 25 poslancov. Konštatujem, že sme prijali uznesenie Národnej rady, ktorým sme schválili návrh rozpočtu Exportno-importnej banky na rok 2024. Ďakujem pekne. Teraz dávam slovo spoločnej spravodajkyni z výboru pre sociálne veci pani poslankyni Alene Novákovej, aby uviedla hlasovanie o návrhu uznesenia k návrhu rozpočtu Sociálnej poisťovne na rok 2024, tlač 119. Nech sa páči, pani poslankyňa. (Hlasovanie o návrhu rozpočtu Sociálnej poisťovne na rok 2024 a rozpočtovom výhľade na roky 2025 a 2026 , tlač 119.)
Glváč, Martin, podpredseda NR SR (2018-06-22):
Ďakujem. S faktickou poznámkou jedna poslankyňa, končím možnosť.... Aha, pardon, áno, jedna poslankyňa. Končím možnosť prihlásiť sa. Nech sa páči, pani poslankyňa Grausová.
P. Paška, predseda NR SR: (2007-10-25):
(Hlasovanie.)  82 prítomných, 81 za, 1 bol proti. Konštatujem, že váš návrh sme schválili.
Figeľ, Ján, podpredseda NR SR (2012-07-27):
Ďakujem pekne. Vyhlasujem týmto všeobecnú rozpravu za skončenú. Chce sa k nej vyjadriť pani predkladateľka? Nech sa páči.
T. Cabaj, podpredseda NR SR: (2009-06-18):
Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov . Vládny návrh zákona má parlamentnú tlač 988. Spoločná správa výborov – tlač 988a. Takisto z poverenia vlády predloží pán minister Vážny. Nech sa páči, pán minister, máte slovo.
M. Číž, podpredseda NR SR: (2006-12-07):
Vážené kolegyne, kolegovia, hodina otázok skončila. Teraz vyhlasujem 3-minútovú prestávku na prepnutie technického a nahrávacieho systému. Po prestávke pokračujeme. (Prestávka.) (Po prestávke.)
Krajčí, Marek, poslanec NR SR (2022-09-20):
Vážený pán predseda, vážený pán minister, pani poslankyne, páni poslanci, vážení prítomní, v súlade s § 73 ods. 1 zákona o rokovacom poriadku som bola určený Výborom Národnej rady pre zdravotníctvo za spravodajcu k návrhu uvedeného zákona tlač 1109. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajú z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, skončil som, otvorte všeobecnú rozpravu.
Hufková, Eva, poslankyňa NR SR (2012-06-29):
Ďakujem pekne. Vážený pán poslanec Mihál, návrhy zákonov, ktoré predkladáte ako pomoc v hmotnej núdzi a príspevok na bývanie a ktoré kompenzujú hmotnú núdzu, sú predmetom pripravovaného zákona aj z dielne ministerstva práce, sociálnych vecí a rodiny v spolupráci so sociálnymi partnermi, kde bude tiež, tak ako ste už aj vy povedali, odlíšené, kto chce a kto nechce robiť. Veľmi sa tiež čudujem, že s uvedenými návrhmi prichádzate teraz, pretože ste mali možnosť to zmeniť tak, ako to dnes obhajujete. Určite vaše návrhy zákonov nepodporím a nikto mi to, pán Mihál, neprikázal. Ďalším dôvodom je aj neprimerané množstvo spôsobov výpočtu uvedených príspevkov, čo by nesmierne zaťažovalo už tak poddimenzovaný stav pracovníkov na Úrade práce, sociálnych vecí a rodiny, a to, samozrejme, vašou zásluhou. Ďakujem.
M. Číž, podpredseda NR SR: (2008-02-14):
(Hlasovanie.) Prítomných je 131 poslancov, za návrh 79 poslancov, zdržalo sa 52 poslancov. Konštatujem, že sme schválili vládny návrh novely zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou (antidiskriminačný zákon) a zákona č. 308/1993 Z. z. o zriadení Slovenského národného strediska pre ľudské práva. Nebolo to ani také zlé. Veľmi pekne ďakujem spravodajcovi za spoluprácu. Panie poslankyne, páni poslanci, ešte s vaším súhlasom by sme mohli pristúpiť k návrhu na zmeny v zložení výborov Národnej rady Slovenskej republiky a Stálej delegácie Národnej rady Slovenskej republiky , ktorý máte ako tlač 554. Pokiaľ teda je súhlas, dovoľte mi, aby som o tomto návrhu, ktorý bol vypracovaný na základe návrhu poslancov, členov poslaneckého klubu Hnutia za demokratické Slovenska. Pýtam sa, či sa k tomuto návrhu chce vyjadriť? Ak nie, potom mi dovoľte, aby sme pristúpili k hlasovaniu. A dávam hlasovať o návrhu na zmeny v zložení výborov Národnej rady a Stálej delegácie Národnej rady tak, ako je uvedený v tlači 554. Poprosím, aby sme sa prezentovali a hlasovali o tomto návrhu. (Hlasovanie.) Prítomných 127 poslancov, za návrh 117 poslancov, zdržalo sa 6 poslancov, nehlasovali 4 poslanci. Konštatujem, že Národná rada schválila návrh na zmeny v zložení výborov Národnej rady a Stálej delegácie Národnej rady , tak ako je to v tlači 554. Veľmi pekne ďakujem za spoluprácu. Myslím si, že sme vyčerpali bod hlasovanie o 11.00 hodine, takže budeme pokračovať ďalej v rokovaní o schválených bodoch programu. Vyhlásim o chvíľu krátku 3-minútovú prestávku, ale ešte medzitým procedurálne návrhy. Pani poslankyňa Laššáková.
Zmajkovičová, Renáta, podpredsedníčka NR SR (2014-01-30):
Faktické poznámky na vystúpenie pána poslanca. Je ich šesť. Uzatváram možnosť prihlásiť sa s faktickou. Pán poslanec Záhumenský.
Blanár, Juraj, podpredseda NR SR (2021-02-24):
Pán poslanec Dostál, môžete reagovať na faktické poznámky.
Grendel, Gábor, podpredseda NR SR (2022-09-23):
No, keďže ide o procedurálny návrh, aj keď nerobilo sa to v minulosti. Keď sa určil termín hlasovaním, tak sa nerobilo, že by sa to prebilo procedurálnym návrhom. Ale v zmysle zákona o rokovacom poriadku o takomto procedurálnom návrhu proste musím dať hlasovať. Takže dám o tom teraz hlasovať. (Ruch v sále.) Pán poslanec Fico s procedurálnym návrhom.
Kavecká, Monika, poslankyňa NR SR (2020-11-12):
Mňa to tak ruší celkom, ten, ten vlastne rozhovor. Výbor prerokoval návrh vlády na skrátené legislatívne konanie na 19. schôdzi dňa 12. novembra 2020. Uznesením č. 65 z 12. novembra 2020 súhlasil s návrhom vlády na skrátené legislatívne konanie a odporučil Národnej rade Slovenskej republiky s návrhom vlády na skrátené legislatívne konanie vysloviť súhlas s tým, že prvé, druhé a tretie čítanie k vládnemu návrhu zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač č. 334, sa uskutoční na 17. schôdzi Národnej rady Slovenskej republiky. Vážený pán predsedajúci, skončila som, prosím, otvorte rozpravu.
Figeľ, Ján, podpredseda NR SR (2014-03-28):
Nech sa páči, Viliam Novotný ako spravodajca.
Érsek, Arpád, poslanec NR SR (2012-10-17):
Vážený pán minister, vážený pán predsedajúci, ďakujem za slovo. Ja budem fakt krátky, stíhame to. Táto novela má podporiť a skvalitniť výuku na vysokých školách, ako povedal pán minister v začiatku. Spomenul si hlavné ciele: personálne a organizácie štúdia, riadenie kvality. Myslím si, že ak je to k lepšiemu, vedie to k lepšiemu, môžeme s tým súhlasiť. Máme však určité výhrady, ktoré, dovoľte, aby som povedal. Hneď tie personálne. Samozrejme, aj nás trápi to predĺženie externého štúdia v tomto smere. Prečo si myslíte, že to bude lepšie? Budú to múdrejšie, lepšie, múdrejší študenti alebo absolventi lepšie zvládnu štúdium, keď im predĺžime o dva roky? Myslím si, že nie. Mali by sme hľadať niekde v kvalite vyučovacieho procesu a, samozrejme, prístupu študentov, ktoré môžeme ohodnotiť pri skúškach, pokiaľ to kvalifikačne nebude spĺňať, nie je sa o čom baviť a myslím si, že preto nie je potrebné predlžovať toto štúdium. Vo výbore tiež odznelo, však spolu sme tam sedeli, že každý z tých profesorov, ktorí už dlho robia so študentmi, majú na to iný názor. Tak, samozrejme, tí, ktorí robia externé štúdium, prichádzajú z praxe, majú iné videnie ako tí študenti, ktorí študujú kvázi len teoreticky, a tá prax tam, myslím si, že chýba. Čo sa týka, tam máme problém s tým – obmedzenie počtu študentov. Myslím si, že mala by to byť slobodná voľba. Výber štúdia takisto. Keď niekto si vyberá takú školu, kde už dopredu vie, že nebude mať uplatnenie, jeho je to, myslím si, že jeho vec, ale v každom prípade my to štúdium by sme nemali obmedzovať. Súhlasíme, samozrejme, s tým, že veda patrí na univerzitu, na vysoké školy. Tam by malo byť vytvorené také adekvátne zázemie, aby toto sa tam mohlo prevádzkovať alebo neobmedzene pokračovať pod vedením profesorov, a tu by som sa dostal k tej poslednej veci, že áno, tí lietajúci profesori, ja neviem to posúdiť, kde je tá hranica tých lietajúcich profesorov. Myslím si, že určite by sme ich ich neobmedzili na to, že sa musia len na jednej škole, pretože aj ostatné vysoké školy majú určité predmety, kde hľadáme najlepšie kvality. Myslím si, že tie najlepšie kvality, ktoré sú a nie je ich veľa, tých profesorov na Slovensku, by mali mať možnosť, by mali mať možnosť vyučovať aj tam a odovzdávať všetky tie skúsenosti, ktoré majú, samozrejme. O to nám ide, ale tým, že nájdeme tam adekvátnu mieru toho, že kde je tá miera, ktoré to on zvláda, alebo už aj na tej druhej strane bude nejaké riziko slabšieho plnenia svojich povinností. Myslím si, že toto je prvé čítanie, a preto nebudem dlhý. V závere by som len toľko povedal, je tu ešte priestor, samozrejme, v druhom čítaní a myslím si, že pokiaľ pán minister bude vedieť zapracovať tieto naše pripomienky, ktoré odzneli tak z vládnej, ako aj koaličnej strany, myslím si, že tento zákon by mohol byť priechodný. Ide o dobrú vôľu a, samozrejme, o to, aby sme to zvážili a pripravili ten zákon, ako povedal aj pán Mamojka – v prechodnom období na takú úroveň, aby bol lepší, ako je teraz. Ďakujem za pozornosť.
Blanár, Juraj, podpredseda NR SR (2022-10-06):
Pani spravodajkyňa nemá záujem o záverečné slovo, preto prerušujem rokovanie o tomto bode programu a budeme o ňom hlasovať o jedenástej hodine. Ďakujem pani spravodajkyni. Pán minister má ďalší bod na predloženie, ktorým je druhé čítanie o návrhu na vyslovenie súhlasu Národnej rady Slovenskej republiky so Zmluvou o pridružení medzi Slovenskou republikou a Európskou vesmírnou agentúrou . Tento návrh je pod parlamentnou tlačou 1082. Opäť teda udeľujem slovo pánovi ministrovi školstva, vedy, výskumu a športu Jánovi Horeckému, aby tento návrh zákona v snemovni uviedol.
Grendel, Gábor, poslanec NR SR (2017-10-13):
Ďakujem za slovo. Martin, odkedy si spomenul v úvode svojho prejavu, že dnešným dňom bola konečne zriadená tá pracovná skupina, tak od tej chvíle rozmýšľam, čo by ma malo tešiť na tejto správe. Hovorím to preto, lebo nespomeniem si na jediný príklad, kedy v tomto parlamente niečo vyriešila nejaká pracovná skupina. V minulosti to bol skôr prostriedok na zmarenie veci alebo teda cesta, ako veci neriešiť. Dnes presne vieme pomenovať nedostatky tohto zákona. Áno, súhlasím s tým, že možno ani jeden z tých dvoch návrhov nerieši úplne všetky. Ale tie, ktoré sme pomenovali, tak presne na ne vieme navrhnúť aj riešenia. A normálny, bežný legislatívny proces by mal byť taký, že posunieme tie návrhy do druhého čítania a najbližšie týždne využijeme na to, aby sme jednak našli zhodu s koalíciou, keďže na konci dňa to potrebuje 90 hlasov, prípadne aby sme sa zhodli na ďalších pozmeňujúcich a doplňujúcich návrhoch, ktoré riešia aj ďalšie problémy, s ktorými, na ktoré sa zabudlo či už v našom návrhu alebo v návrhu Mira Beblavého.
V. Veteška, podpredseda NR SR: (2003-12-10):
M. Juščík, poslanec: Ale mám, mám, mám, už mi zapli, ďakujem, veľmi pekne ďakujem, ďakujem, operátori. Preto, sme my to vo výbore, áno, tak sme sa dohodli, že túto dobrú vec treba podporiť a preto sme ju podporili. Ďakujem.
Schlosár, Rastislav, poslanec NR SR (2022-03-15):
Kolega Kotleba správne poukázal na vojenskú doktrínu Spojených štátov amerických, ktorú dlhodobo presadzuje, a naozaj dlhodobo, mám na mysli to, že sa snaží preniesť teda tie vojnové konflikty, do ktorých sa Spojené štáty zapoja, na cudzie územia, tak aby sa nebojovalo na území Spojených štátov amerických, napokon stačí sa pozrieť do histórie, do prvej svetovej vojny, do druhej svetovej vojny. Ani v jednom prípade sa nebojovalo na území Spojených štátov amerických, ak teda nerátame útok na Pearl Harbour, na Havajské ostrovy, ale nikdy to nebolo na území kontinentálnych Spojených štátov. A takisto aj ešte do väčšej minulosti by sme mohli ísť, je naozaj veľmi málo konfliktov, kde Spojené štáty boli zapletené a kde by bojovali na svojom vlastnom území. A naozaj celý tento, celé toto naše vystúpenie, toto naše volanie po tom, aby sme boli neutrálni, je práve o tom, aby sme sa nezapájali do týchto konfliktov, do ktorých sa zapájajú Spojené štáty americké bez ohľadu na to, na ktorej strane stoja a čo momentálne použijú ako zámienku.
Kollár, Boris, predseda NR SR (2022-03-16):
Prosím, prezentujme sa a hlasujeme. (Hlasovanie.) Prítomných 124 poslancov, za 114, proti 8, zdržal sa 1, nehlasoval 1. Uvedený návrh sme schválili, a tým pádom konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím, pán spravodajca, aby ste uviedol hlasovanie.
Grendel, Gábor, podpredseda NR SR (2020-09-22):
Pán poslanec Suja.
Laurenčík, Milan, podpredseda NR SR (2022-03-24):
Ďakujem, pán poslanec, prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásili traja páni poslanci. Ako prvý pán poslanec Ján Blcháč, pripraví sa pán poslanec Ondrej Dostál. Nech sa páči.
Kollár, Boris, predseda NR SR (2021-05-12):
Hlasujeme o bodoch 1 až 3 spoločne. Prosím, prezentujme sa a hlasujeme. (Hlasovanie.) Prítomných 135 poslancov, za 85, proti žiadny, zdržalo sa 49, nehlasoval 1. Návrh sme schválili.
Kiššová, Jana, poslankyňa NR SR (2015-10-06):
Ďakujem pekne za slovo. Vážený pán predseda, dajte, prosím, hlasovať o postúpení tohto návrhu zákona do druhého čítania.
J. Počiatek, minister financií SR: (2009-09-08):
Materiál sa predkladá na základe § 89 ods. 1 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov, aby sa Národná rada Slovenskej republiky uzniesla na skrátenom legislatívnom konaní o vládnom návrhu zákona. Navrhovaná právna úprava má za cieľ umožniť poskytnutie štátnej záruky za úver, ktorý poskytne Európska investičná banka, prípadne Európska banka pre obnovu a rozvoj koncesionárovi na účely financovania výstavby diaľnice D 1. V prípade, ak by k prijatiu navrhovanej zmeny neprišlo, banka by finančné prostriedky na realizáciu vyššie uvedeného projektu v dohľadom čase neposkytla. Tým by bola ohrozená, resp. minimálne výrazne posunutá realizácia tohto projektu, čo by zmarilo okamžité pozitívne efekty, ktoré jej realizáciou bezpochyby je možné dosiahnuť. Potrebu skráteného legislatívneho konania odôvodňujeme predovšetkým tým, že je potrebné, aby novela zákona nadobudla účinnosť 1. októbra 2009. Je to hlavne z toho dôvodu, aby bolo možné zo strany Slovenskej republiky, zastúpené ministerstvom financií, začať rokovania o podmienkach poskytnutia štátnej záruky ako s bankou, tak aj s konzorciom, a to v čo najkratšom možnom termíne. Predmetný vládny návrh na skrátené legislatívne konanie bol schválený uznesením vlády č. 567 z dňa 19. augusta 2009. Ďakujem za slovo.
Viskupič, Marián, poslanec NR SR (2022-09-27):
Pán predseda, ďakujem pekne. Vážené kolegyne, kolegovia, návrh zákona, ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a ktorým sa mení a dopĺňa zákon č. 30/2019 Z. z. o hazardných hrách a o zmene a doplnení niektorých zákonov v znení neskorších predpisov, predkladá na rokovanie Národnej rady skupina poslancov Národnej rady za stranu Sloboda a Solidarita. Predložený návrh zákona mení spôsob výpočtu registračného poplatku za motorové vozidlá tým, že do výpočtu zavádza parameter ekologickej prevádzky vozidla, a tiež zvyšuje odvod z výťažku niektorých internetových hazardných hier o päť percentuálnych bodov. Vymýšľať stále nové nesystémové ad hoc balíčky a financovať ich stále novými, resp. vyššími daňami je cesta do pekla a je to pre nás červená čiara. Balíčky len málokedy reálne pomôžu a vyššie dane stále viac zaťažujú ľudí aj ekonomiku a znižujú konkurencieschopnosť Slovenska. Ďaleko lepšia cesta je urobiť zmeny, ktorých výsledkom je, že občan zaplatí menej, a teda mu zostane viac disponibilných zdrojov. Preto predkladáme do parlamentu daňové návrhy, ktoré pomôžu ľuďom. Ako už bolo spomenuté, ide o daňové dvojičky, ktoré majú potenciál, dúfajme, nájsť širokú zhodu a podporu v parlamente a ako celok sú (zaznievanie gongu) striktne rozpočtovo neutrálne. Po predstavení tohto zákona teda budeme mať ešte ďalšie dve časti našich dvojičiek. Predložený návrh zákona nebude mať negatívny vplyv, takto, pardon, bude mať negatívny vplyv na, pardon, ešte raz, takto, bude mať negatívny vplyv, čo sa týka teda spôsobu výpočtu registračných poplatkov, ale bude mať aj pozitívny vplyv, zvýšenie odvodu výťažku z hazardných hier na rozpočet verejnej správy, celkový vplyv na rozpočet verejnej správy bude teda neutrálny. Návrh zákona nebude mať vplyv na podnikateľské prostredie. Návrh zákona bude mať pozitívny vplyv na životné prostredie. Návrh zákona nebude mať vplyv na informatizáciu spoločnosti, rovnako nebude mať návrh zákona žiadne sociálne vplyvy ani vplyvy na manželstvo, rodičovstvo a rodinu. Návrh zákona tiež nebude mať vplyv na služby verejnej správy pre občana. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, a je v súlade aj s právom Európskej únie. Návrh zákona bližšie predstavím v rozprave, do ktorej sa hlásim ako prvý. Ďakujem pekne za pozornosť.
Vaľová, Jana, poslankyňa NR SR (2014-05-14):
Ďakujem veľmi pekne. Aj na jedno napriek tomu všetkým ďakujem, ktorí na mňa reagovali. Cítite ten kľud? Cítite tú konštruktívnosť teraz? To sa mne páči. (Povedané so smiechom.) Takže verím tomu, že aj keď ste ma trošku pourážali, ja to všetko znesiem pre dobro veci a pre sociálnych pracovníkov. Tak pán Novotný vie, čo rozprával, ale nebudem naňho reagovať, pretože si myslím, že on už na všetko povedal, aké atestácie má, a hlavne sa teším, že nerozprával len o sebe, aké všetky atestácie má, ja mu nebudem rozprávať, v akých ja som komorách alebo v akých združeniach som, lebo myslím si, že na to sme sa tu nestretli. Ale teší ma, jednu vec, čo povedal, že komora má na starosti odborné vzdelávanie, dozerá na všetko možné. Čiže myslím si, že aj komora sociálnych pracovníkov, pán kolega Novotný, určite uznáte, že bude mať také isté zastúpenie ako komora lekárov alebo bude mať to isté na starosti. Prepáčte, kolegovia, ale ja zase nebudem hovoriť porekadlo alebo to, čo povedala pani Thatcherová, ale poviem to, čo hovorí slovenské porekadlo, na hrubé, na hrubú dieru treba hrubú záplatu. A myslím si, že sa to niekedy osvedčuje v tomto parlamente. Takže to len na také ospravedlnenie. Ale neberiem to za osobné útoky, pán kolega Kaník, viete, keď vystúpite s tým a najpodstatnejším slovom vo vašom slove je biznis a hovoríte tu o nejakom biznise, že ho niekto robí, tak tu sedí pán minister, sedím tu ja, sedí tu pani ministerka, tak ja neviem, o akom biznise rozprávate. Alebo kto ho robí? To sa nedá robiť anonymne. A tvrdíte, že zákon, ktorý predkladáme my s pánom ministrom, teda že je o biznise, a my tvrdíme, že nie, a preto som povedala, že biznisy sa robia niekde inde, a konkretizovala som ich ako, a tak, tak si myslíme, že ak by tam boli nejaké náznaky výhod, opakovane poviem, vždycky v každom zákone sa niekoho zvýhodní a niekoho nezvýhodní. Ja takéto nepoznám, aby zákon 100 % nikoho nezvýhodnil, pretože každý má nejakú prácu, každý má nejakú činnosť. Tak sa skúsme tie výhody, ak si máte takýto pocit, možno eliminovať, ale naozaj ako povedala kolegyňa Tomanová aj pán minister, je to zákon, ktorý tu prichádza po 20 rokoch, tak poďme na tom normálne pracovať a teším sa, že skutočne to vyzerá tak, že budeme konštruktívne diskutovať. Ďakujem pekne.
Glváč, Martin, podpredseda NR SR (2018-02-01):
Ďakujem. S faktickými poznámkami nikto. Končím možnosť prihlásiť sa. Vyhlasujem všeobecnú rozpravu za skončenú. Pán navrhovateľ, nech sa páči.
Šefčík, Marek, poslanec NR SR (2021-05-12):
Keďže pozmeňujúce návrhy poslanca Vetráka a Dostála sa týkajú bodov 1 a 2 spoločnej správy, navrhujem, aby sa o bodoch 1, 2 a 3 spoločnej správy hlasovalo osobitne. Chcem upozorniť, že ten pozmeňujúci návrh alebo pozmeňujúce návrhy upravujú vec ináč, to znamená, ja odporúčam hlasovať ináč, ako to odporúča gestorský výbor. Takže... (ruch v sále) dajte, prosím, hlasovať o bode 1 spoločnej správy, gestorský výbor odporúčal schváliť.
Danko, Andrej, predseda NR SR (2017-02-09):
Ďakujem. Pani poslankyňa Zimenová. (Reakcia z pléna.) Zapnúť pani poslankyňu Zimenovú.
P. Hrušovský, predseda NR SR: (2004-12-14):
M. Maxon, poslanec: Vy ste mali jednu možnosť, abdikovať z funkcie vzhľadom na tie informácie, ktoré sú všeobecne známe. Druhá možnosť bola, aby vás vyzval predseda vlády, aby ste tak spravili. Ak by ste využili jednu z tých možností, tak sme sa nemuseli dnes stretnúť na pôde Národnej rady Slovenskej republiky. To je princíp, ktorý sa uplatňuje v štandardných demokraciách, na ktoré sa tak často práve vy, pán minister Kaník, odvolávate.
Pellegrini, Peter, predseda NR SR (2024-02-09):
Ďakujem pekne. Na vaše vystúpenie tri faktické poznámky, ako prvý pán poslanec Hlina.
Paška, Pavol, predseda NR SR (2013-05-16):
Pán spravodajca, pán poslanec Hlina podal procedurálny návrh. Takže musíme najprv hlasovať o procedurálnom návrhu, aby dal návrh vrátiť návrh zákona na dopracovanie, takže hlasujeme o návrhu. Pán Hlina vo svojom vystúpení dal procedurálny návrh, takže hlasujeme o jeho procedurálnom návrhu, kde žiada vrátiť návrh zákona na dopracovanie. Hlasujeme. (Hlasovanie.) 87 prítomných, 7 za, 80 proti. Tento návrh sme neschválili a teraz môžeme hlasovať o pozmeňujúcom návrhu.
T. Lebocký, poslanec: (2007-05-10):
Vážená pani kolegyňa Tkáčová, pri všetkej úcte k vašim skúsenostiam v činnosti v tejto parlamentnej snemovni, resp. v tomto parlamente, ale pri všetkej úcte aj k vám osobne, vám musím pripomenúť, že sme v prvom čítaní. Naozaj ste trošku zašli do riešenia konkrétnych problémov. Ja sa nechcem o tomto probléme teraz rozširovať. Potvrdzujem slová pána inžiniera Martináka, pána poslanca Martináka. Zorganizovali sme aj zasadnutie, výjazdové zasadnutie parlamentnej lesníckej komisie tento týždeň. Sú tam ľudia, vy sami ste sa zúčastňovali na personálnej kreácii zloženia tejto komisie odborníkov, sú tam naozaj odborníci a myslím si, že sa nám podarí nájsť ten konsenzus v prípade zákona o lesoch tak, aby sme skutočne vyšli v ústrety všetkým, všetkým nárokovým skupinám. To, čo som vo svojej spravodajskej informácii naznačil, že je tam určitý problém pre absenciu zdrojov na okamžité krytie oprávnených nárokov, ústavných nárokov vlastníkov neštátnych lesov, vieme, o čom hovoríme. Áno, tento problém sa vyriešiť bude musieť, ale myslím si, že nedozrel čas vzhľadom na veci, ktoré som v spravodajskej informácii uviedol, na okamžité riešenie tohto problému a nemyslím si, že najmä v prípade zákona o lesoch by sme mali robiť z tohto problému politiku. Ja som presvedčený, že na základe našej spoločnej spolupráce aj vo výbore Národnej rady pre pôdohospodárstvo, životné prostredie a ochranu prírody sa nám podarí dotiahnuť tento právny predpis do veľmi konsenzuálnej a účinnej formy. Ďakujem pekne za pozornosť.
Grendel, Gábor, podpredseda NR SR (2021-02-25):
Pán poslanec Kotleba.
Pčolinský, Peter, podpredseda NR SR (2023-02-09):
Ďakujem. Teraz poprosím pani spravodajkyňu, ktorú určil navrhnutý gestorský výbor pre verejnú správu a regionálny rozvoj, pani poslankyňu Martinu Brisudovú.
Číž, Miroslav, doterajší podpredseda NR SR (2010-07-08):
Pani poslankyňa Jana Vaľová.
Pčolinský, Peter, podpredseda NR SR (2023-03-17):
Ďakujem pekne. Teraz v rozprave vystúpi Milan Kuriak. Nech sa páči, pán poslanec.
Zelník, Štefan, poslanec NR SR (2017-03-23):
Pán predsedajúci, teraz môžme pristúpiť k hlasovaniu o pozmeňujúcich návrhoch zo spoločnej správy o bodoch 1 až 6 spoločne s návrhom gestorského výboru schváliť.